Diari Oficial de la Generalitat Valenciana


Sumari del DOGV 7155, del 19-11-2013 (2013/10762)

RESOLUCIÓ de 30 d'octubre de 2013, del conseller de Governació i Justícia, com a president de l'Observatori de Dret Civil Valencià, per la qual es modifica la composició d'este Observatori.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7155

Data del DOGV
:   19-11-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/10520


Data del document
:   30-10-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià
    * Conselleria de Governació i Justícia
    * Dret regional

RESOLUCIÓ de 30 d'octubre de 2013, del conseller de Governació i Justícia, com a president de l'Observatori de Dret Civil Valencià, per la qual es modifica la composició d'este Observatori. [2013/10039]  
L'Observatori de Dret Civil Valencià va ser creat pel Decret 30/2002, de 26 de febrer, del Govern Valencià, i després de la modificació efectuada pel Decret 97/2004 d'11de juny, del Consell, es configura com l'òrgan colegiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i s'eleven propostes en matèria de dret civil valencià.   
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament dels dos òrgans.  
L'article 22.1.g del Reglament esmentat, en regular la composició de l'Observatori de Dret Civil Valencià, indica que l'integraran, entre altres vocals, nomenats i nomenades per la persona titular de la Presidència de l'Observatori: «6t. Un o una membre del Tribunal de les Aigües de la Vega de València, a proposta del seu Ple.»  
Mitjançant la Resolució de 17 de febrer de 2012, del conseller de Governació com a president de l'Observatori de Dret Civil Valencià (DOCV 6726, 02.03.2012), es va determinar la composició d'este òrgan colegiat. I entre els vocals designats hi havia, com a representant del Tribunal de les Aigües de la Vega de València, el seu president, el senyor Ricardo Belenguer Vicent.  
  
No obstant això, per mitjà d'un escrit registrat d'entrada en la Conselleria de Governació i Justícia el 25 d'octubre de 2013, el secretari de la institució mencionada ha comunicat a la presidència de l'Observatori de Dret Civil Valencià la designació del president actual, el senyor Enrique Aguilar Valls, com a nou representant del Tribunal de les Aigües de la Vega de València en l'òrgan colegiat esmentat.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i l'execució d'este decret.  
En exercici d'eixa facultat i en virtut del que disposa l'article 10.1 del Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat, en relació amb l'article 4 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, es dicta esta resolució:  
  
  
Primer  
Cessar Ricardo Belenguer Vicent com a vocal de l'Observatori de Dret Civil Valencià, i agrair-li la colaboració prestada.  
  
Segon  
Nomenar Enrique Aguilar Valls com a nou vocal de l'Observatori de Dret Civil Valencià, en representació del Tribunal de les Aigües de lla Vega de València.  
  
Tercer  
Esta resolució es publicarà en el Diari Oficial de la Comunitat Valenciana i produirà efectes des de l'endemà de la publicació.  
  
  
València, 30 d'octubre de 2013.- El conseller de Governació i Justícia: Serafín Castellano Gómez.